Næsten 2800 tilskuere - heriblandt 100 inviterede Ukrainske flytninge - måtte vente til den forlængede spilletid før hjemmeholdet, som ventet, vandt første semifinale mod Odense Bulldogs med 3-2. Den ordinære kamp sluttede 2-2 Aalborg Pirates startede noget nervøst, og det var gæsterne fra Odense, der kom bedst frem over isen og havde fart på skøjterne. Og det var da også helt fortjent, at Odense bragte sig foran 1-0 efter 7 minutter ved Radek Cip, og der gik et sus gennem Gigantium Isarena, da  mesterskabs favoritterne var bagud. Men det var som om målet til gæsterne fik Aalborg Pirates til at vågne op, og efter 9.23 udlignede hjemmeholdet ved Jeppe Juul Korsgaard, og piraterne pressede på, men Odense Bulldogs bed stadig godt fra sig, og det sluttede 1-1 efter 1. periode. Se interviewet med sportschef Ronny Larsen: Og så skulle man tro at Aalborg Pirates var advaret, men ganske som i første periode, var det Odense Bulldogs, der kom bedst ud til anden periode. Efter bare to minutter kom gæsterne foran 2-1, og igen blev der stille i Sparekassen Danmark Arena. Det ellers så trofaste og stemningsfulde hjørne med Aalborg Pirates fans var tavse. Et klogt spillende Odense mandskab holdt favoritterne fra Aalborg fra “ hundefadet” indtil der manglede 3 minutter af anden periode, så lykkedes det endelig for piraterne at få scoret ved Patrick Bjørkstrand til 2-2 som også blev stillingen efter 2. periode. Endte i forlænget spilletid Hjemmeholdet kom godt ud til 3. periode og pressede gæsteren, og det blev da også til et par store chancer, som man normalt ser Aalborg score på. Men et godt kæmpende Odense mandskab holdt stand, og så sluttede det uden scoring i 3. periode, og derfor skulle man ud i forlænget spilletid - en 4. periode, hvor det hold, der scorede, først ville få tildelt sejren. Så de 2800 tilskuere måtte igennem 18 minutters ekstra pause, mens isen blev kørt over. Men knap var pucken givet op før Aalborg Pirates nye spiller, Østrigeren Emilio Romig, sendte pucken bag Odenses målmand, og så var den kamp slut. Det afgørende mål: Aalborg Pirates vinder første kamp, hvor der spilles bedst af syv, men det holdt hårdt, og der skal anderledes takter frem fra Aalborg Pirates, hvis man ikke vil ud i syv opslidende kampe i semifinalen. Næste akt i den serie spilles fredag aften i Odense Efter kampen talte vi med Patrick Bjørkstrand og assistenttræner Ronny Larsen:

Opsummering:
I forlænget spilletid lykkedes det Aalborg Pirates at vinde kampen mod Odense Bulldogs.